stanford-oval/wikipedia huggingface dataset:
แผ่นดินปิตุภูมิ

| คำแปล: แผ่นดินปิตุภูมิ |
| --- | --- |
สกอร์ดนตรีของเพลง "Hen Wlad Fy Nhadau" ลายมือดั้งเดิมของ เจมส์ เจมส์ ค.ศ. 1856
เนื้อร้อง: อีวาน เจมส์, ค.ศ. 1856
ทำนอง: เจมส์ เจมส์, ค.ศ. 1856

ตัวอย่างเสียง
Hen Wald Fy Nhadau (บรรเลง)ไฟล์ ช่วยเหลือ
 
"Hen Wlad Fy Nhadau" (เสียงอ่านภาษาเวลส์: [heːn wlɑːd və n̥adaɪ̯]) "แผ่นดินปิตุภูมิ" เป็นเพลงชาติของเวลส์. ที่มาของชื่อ – มาจากวรรคแรกของเพลงชาติ – แปลความได้ว่า "แผ่นดินปิตุภูมิ" ในภาษาเวลส์ (อังกฤษ: "Land of My Fathers"). เป็นผลงานการประพันธ์เนื้อร้องของ อีวาน เจมส์ และ เรียบเรียงทำนองโดย เจมส์ เจมส์ ซึ่งเป็นบุตร ทั้งคู่ได้พำนักพักอาศัยที่ Pontypridd, Glamorgan, เมื่อ มกราคม ค.ศ. 1856 เอกสารต้นฉบับ ที่ได้ทำการคัดลอกนั้น ถูกเก็บรักษาไว้ที่หอสมุดแห่งชาติเวลส์
การใช้

ตั้งแต่ ค.ศ. 1905 "Hen Wlad Fy Nhadau" เป็นเพลงชาติอย่างไม่เป็นทางการของเวลส์ ขับร้องครั้งแรกในระหว่างการแข่งขันรักบี้ ทั้งนี้เพลง "God Bless the Prince of Wales" เป็นเพลงชาติอย่างเป็นทางการในห้วงเวลานั้น "Hen Wlad Fy Nhadau" มีทำนองดนตรีที่ช้า แต่ได้รับความนิยมเป็นอย่างสูง รวมถึงมีการขับร้องต่อจากเพลง "God Bless the Prince of Wales" และ "ก็อดเซฟเดอะควีน" ก่อนเริ่มการแข่งขันกีฬา จนถึง ค.ศ. 1975 โดยได้เลือกเพลง "Hen Wlad Fy Nhadau" ขับร้องตามลำพัง เฉกเช่นเพลงชาติของประเทศในสหราชอาณาจักร, แม้ไม่ได้รับรองตามกฎหมายก็ตาม การบรรเลงเพลงชาติ กระทำได้ในรัฐพิธีที่รัฐบาลจัดขึ้น โดยบรรเลงครั้งแรกในพิธีเปิดประชุมรัฐสภา ในระหว่างการต้อนรับพระมหากษัตริย์ ตั้งแต่ ค.ศ. 1970s. รวมถึงงานพิธีที่ท้องถิ่นจัดขึ้น
การบรรเลง และ ขับร้องเพลงชาติ: ร้องเฉพาะ บทที่ 1 และ บทประสานเสียง (อาจมีการขับร้องเนื้อภาษาอังกฤษในบางโอกาส) ก็อดเซฟเดอะควีน เป็นเพลงชาติ และ เพลงสรรเสริญพระบารมี ตามด้วย "Hen Wlad fy Nhadau" ระหว่างพระราชพิธีบรมราชาภิเษก
เนื้อร้อง

| ภาษาเวลส์ | แปลตามนิยาย | แปลตามบทกวี | แปลสำนวนอื่นๆ |
| --- | --- | --- | --- |
|  (First stanza)  Mae hen wlad fy nhadau yn annwyl i mi,  Gwlad beirdd a chantorion, enwogion o fri;  Ei gwrol ryfelwyr, gwladgarwyr tra mad,  Dros ryddid collasant eu gwaed.    (Chorus)  Gwlad, gwlad, pleidiol wyf i'm gwlad.  Tra môr yn fur i'r bur hoff bau,  O bydded i'r hen iaith barhau.    (Second stanza)  Hen Gymru fynyddig, paradwys y bardd,  Pob dyffryn, pob clogwyn, i'm golwg sydd hardd;  Trwy deimlad gwladgarol, mor swynol yw si  Ei nentydd, afonydd, i fi.    (Third stanza)  Os treisiodd y gelyn fy ngwlad tan ei droed,  Mae hen iaith y Cymry mor fyw ag erioed,  Ni luddiwyd yr awen gan erchyll law brad,  Na thelyn berseiniol fy ngwlad. |  The land of my fathers is dear unto me,   Land of poets and singers, and people of stature,   Its warring defenders, so gallant and brave,  For freedom their life's blood they gave    Land!, Land!, Faithful I am to my land!  While seas serves as a wall  For this land so pure,  O, long may our language endure.    O land of the mountains, the bard's paradise,  Whose precipice, valleys are fair to my eyes,  Green murmuring forest, far echoing flood  Fire the fancy and quicken the blood    For tho' the fierce foeman has ravaged your realm,  The old speech of Wales he cannot o'erwhelm,  Our passionate poets to silence command,  Nor banish the harp from your strand |  The old land of my fathers is dear to me,  Land of bards and singers, famous men of renown;  Her brave warriors, very splendid patriots,  For freedom shed their blood.    Nation [or country], Nation, I am faithful to my Nation.  While the sea [is] a wall to the pure, most loved land,  O may the old language [sc. Welsh] endure.    Old mountainous Wales, paradise of the bard,  Every valley, every cliff, to my look is beautiful.  Through patriotic feeling, so charming is the murmur  Of her brooks, rivers, to me.    If the enemy oppresses my land under his foot,   The old language of the Welsh is as alive as ever.  The muse is not hindered by the hideous hand of treason,  Nor [is] the melodious harp of my country. |  The land of my fathers is dear to me,  Old land where the minstrels are honoured and free;  Its warring defenders so gallant and brave,  For freedom their life's blood they gave.    Land, land, true I am to my land,  While seas secure the land so pure,  O may the old language endure.    Old land of the mountains, the Eden of bards,  Each gorge and each valley a loveliness guards;  Through love of my country, charmed voices will be   Its streams, and its rivers, to me.    Though foemen have trampled my land 'neath their feet,   The language of Cambria still knows no retreat;  The muse is not vanquished by traitor's fell hand,  Nor silenced the harp of my land. |
สื่อ

Hen Wald Fy Nhadau (บรรเลง)
บันทึกเสียง ค.ศ. 1899
หากไม่ได้ยินเสียง โปรดดูเพิ่มที่ วิกิพีเดีย:วิธีใช้สื่อ
แหล่งข้อมูลอื่น

Jones, Cantorion Colin, Learn the Welsh National Anthem the Easy Way (Google You tube) (video), The North Wales Male Chorus.
Hen wlad fy nhadau (sheet music arranged for piano and voice), Cantorion.
Côr Meibion Pontypridd, Hen wlad fy nhadau, Male choir, คลังข้อมูลเก่าเก็บจากแหล่งเดิมเมื่อ 2011-07-14.
Hen wlad fy nhadau, UK: Welsh Icons, คลังข้อมูลเก่าเก็บจากแหล่งเดิม (midi file and vocal video)เมื่อ 1 มิถุนายน 2009.
James, Sian, "Hen Wlad Fy Nhadau", You tube (video) (played on the Triple Harp and sung).
Hen wlad fy nhadau (lyrics), UK: Welshpedia, คลังข้อมูลเก่าเก็บจากแหล่งเดิมเมื่อ 15 มิถุนายน 2011, สืบค้นเมื่อ 20 มิถุนายน 2010.
Redwood, John, Hen Wlad Fy Nhadau, You Tube.
Siôn T. Jobbins, The Welsh National Anthem: its story, its meaning (Y Lolfa, 2013)
แม่แบบ:รักบี้ทีมชาติเวลส์
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน 
Wikisource
แผ่นดินไหวโลมาพรีเอตา พ.ศ. 2532

| --- | --- |
รูปภาพของโครงสร้างทางด่วนไซเพรสที่พังทลายในโอกแลนด์ รัฐแคลิฟอร์เนีย
ซานตากรุซโอกแลนด์ซาลินาส
เวลาสากลเชิงพิกัด: 1989-10-18 00:04:14
รหัสเหตุการณ์ ISC: 389808
USGS-ANSS: ComCat
วันที่ท้องถิ่น: 17 ตุลาคม 2532 (2532-10-17)
เวลาท้องถิ่น: 17:04:15 PDT
ระยะเวลา: 8–15 วินาที
ขนาด: 6.9 Mw 7.2 MS 
ความลึก: 19 กิโลเมตร (12 ไมล์)
ศูนย์กลาง: 37°02′N 121°53′W﻿ / ﻿37.04°N 121.88°W﻿ / 37.04; -121.88
ประเภท: ย้อนตามแนวเฉียง
พื้นที่ที่ได้รับผลกระทบ: Central Coast (California)   San Francisco Bay Area   สหรัฐ
ความเสียหายทั้งหมด: 5.6–6 พันล้านดอลลาร์สหรัฐ (เทียบเท่ากับ 13.8–14.7 พันล้านดอลลาร์สหรัฐในวันนี้)
ระดับความรุนแรงที่รู้สึกได้: IX (ร้ายแรง) 
ค่าความเร่งสูงสุดของพื้นดิน: 0.65 g (ที่จุดศูนย์กลาง) 
สึนามิ: มี
แผ่นดินถล่ม: 1,000–4,000
แผ่นดินไหวนำ: 5.3 ML 27 มิถุนายน ค.ศ. 1988   5.4 ML 8 สิงหาคม ค.ศ. 1989 
ผู้ประสบภัย: เสียชีวิต 63 คน, บาดเจ็บ 3,757 คน
แผ่นดินไหวโลมาพรีเอตา (อังกฤษ: Loma Prieta earthquake) หรือ Quake of '89 เพราะเกิดในปี พ.ศ. 2532 (ค.ศ. 1989) หรือรู้จักกันในนาม The World Series Quake เพราะเกิดแผ่นดินไหวในช่วงที่มีการแข่งขันเบสบอลเวิลด์ซีรีส์ ซึ่งแผ่นดินไหวเกิดขึ้นขณะกำลังถ่ายทอดสดทางโทรทัศน์เป็นครั้งแรกในสหรัฐอเมริกา เมื่อเวลา 17.04 น. ของวันที่ 17 ตุลาคม พ.ศ. 2532 จุดศูนย์กลางแผ่นดินไหวอยู่ที่ในป่าของสวนสาธารณะประจำรัฐไนซีนมาร์ก, เคาน์ตีแซนตาครูซ และเป็นเขตที่ไม่มีคนอาศัย ห่างจากเมืองแซนตาครูซไปทางทิศตะวันออกเฉียงเหนือ 16 กิโลเมตร ชื่อโลมาพรีเอตามาจากยอดเขาที่อยู่ในทิวเขาแซนตาครูซ
จุดศูนย์กลางแผ่นดินไหว

จุดศูนย์กลางแผ่นดินไหวอยู่ที่ในป่าของสวนสาธารณะประจำรัฐไนซีนมาร์ก ซึ่งเป็นเขตที่ไม่มีคนอาศัยบริเวณของภูเขาแซนตาครูซ (พิกัดทางภูมิศาสตร์ : 37.04, -121.88) ประมาณ 4 กิโลเมตรทางเหนือของเมืองแอพโตส และประมาณ 16 กิโลเมตรทางตะวันออกเฉียงเหนือของแซนตาครูซ ชื่อแผ่นดินไหวครั้งนี้ตั้งชื่อตามยอดเขาทางตะวันออกเฉียงเหนือของแซนตาแคลราเคาน์ตี
ผู้เสียชีวิต

ประชาชน 63 คนเสียชีวิตทันทีหลังจากเกิดเหตุแผ่นดินไหวและต่อมาก็มีผู้เสียชีวิตเพิ่มเติมในภายหลังจากการบาดเจ็บสาหัส 6 คนและอีกกว่า 3,757 คนได้รับบาดเจ็บในเวลาต่อมา เป็นผลมาจากแผ่นดินไหวทั้งสิ้น หลังจากเหตุการณ์ในครั้งนี้เจ้าหน้าที่กู้ภัยก็เริ่มออกปฏิบัติงานแต่เพราะความเสียหายในครั้งนี้รุนแรงและเป็นวงกว้างทำให้เจ้าหน้าที่มีงานล้นมือ ประชาชนที่รอดชีวิตจึงได้ออกมาช่วยเจ้าหน้าที่ในการกู้ภัยโดยส่วนใหญ่มุ่งไปที่ทางด่วนสองชั้นไซเพรสส์ (Cypress Street Viaduct) ได้ถล่มลงมาทำให้ทางด่วนที่อยู่ชั้นบนถล่มลงมาบีบอัดรถยนต์ที่แล่นจราจรอยู่เบื้องล่างจนเกิดความเสียหายรุนแรงและจากบริเวณนี้เองที่มีการเสียชีวิตจำนวนมาก และสะพานเชื่อมแซนแฟรนซิสโก-โอกแลนด์ ที่เป็นสะพานสองชั้นเองก็ถล่มเช่นกัน ทางด่วนและสะพานต่างๆ ต้องปิดการจราจรไปหลายเดือนจนเปิดการจราจรได้ใหม่ในวันที่ 18 พฤศจิกายน อีกทั้งยังมีระบบขนส่งมวลชน ท่าเรือเฟอร์รี ตลอดจนสะพานต่าง ๆ เช่น สะพานแซนมาเทโอ สะพานริชมอนด์-แซนราเฟล และสะพานโกลเดนเกต
เมื่อเกิดเหตุแผ่นดินไหว มันได้ทำลายการแข่งขันเบสบอลเวิลด์ซีรีส์แชมเปี้ยนชิปประจำปี พ.ศ. 2532 ซึ่งพึ่งจะเริ่มขึ้น และระหว่างเหตุการณ์นั้นเองทั้งสองทีมของการแข่งขัน (ทีมแซนแฟรนซิสโกไจแอนต์และทีมโอกแลนด์แอทเลติกส์) ก็ตื่นตกใจ ในวันนั้นพนักงานและคนทำงานทั่วไปต่างพากันกลับบ้านเร็วกว่าปกติหรือไม่ก็ไปช่วยกู้ภัยจนดึกดื่นในภายหลัง ปกติแล้วผู้คนต่างก็รู้กันดีถึงสภาพการจราจรที่เลวร้ายของชั่วโมงเร่งด่วนในตอนเย็นและจากเหตุผลนี้เองก็ซ้ำเติมเหตุการณ์ ทำให้ยอดผู้เสียชีวิตก่อนที่จะถึงมือแพทย์เพิ่มขึ้นอย่างรวดเร็ว การสื่อสารล้มเหลวเนื่องจากการขอความช่วยเหลือที่มากมายทำให้ระบบสื่อสารมวลชนล่ม ผู้เสียชีวิตในขั้นแรกอยู่ที่ประมาณ 300 คน และแถลงยอดผู้เสียชีวิตอย่างเป็นทางการออกมาในวันต่อมา
ความเสียหาย

แผ่นดินไหวทำให้เกิดความเสียหายรุนแรงตลอดตามแนวชายฝั่งอ่าวแซนแฟรนซิสโก โดยเฉพาะที่เมืองแซนแฟรนซิสโกและโอกแลนด์ แต่ก็ยังรวมถึงบริเวณอื่น ๆ ด้วยเช่น แอละเมดา แซนมาเทโอ แซนเบนีโตเคาน์ตี แซนตาครูซ และมอนเทอเรย์เคาน์ตี ส่วนความเสียหายของอาคารบ้านเรือนส่วนใหญ่อยู่บริเวญเขตมารีน่า 95 กิโลเมตรจากจุดศูนย์กลางแผ่นดินไหว เป็นผลมาจากความอ่อนนุ่มของชั้นดินบริเวณนั้นทำให้อาคารถล่มซึ่งบริเวณนี้เองเคยเป็นพิ้นดินถมมาก่อน และยังมีความเสียหายจากดินไถล รวมทั้งรอยแยกที่พื้นดินบริเวณแซนวอลเคโน บ้านเรือนกว่า 18,306 หลังและอาคารสำนักงานกว่า 2,575 หลังได้รับความเสียหายในแซนตาครูซ ซึ่งใกล้กับจุดศูนย์กลางแผ่นดินไหว อาคาร 40 หลังถล่มลงมาคร่าชีวิตผู้คนไปอย่างน้อย 6 คน
ได้มีการประกาศเขตภัยพิบัติทั้งจุดศูนย์กลางแผ่นดินไหวและพื้นที่ที่ถูกสั่นไหวรุนแรง นักธรณีวิทยาเองต่างก็รู้สึกประหลาดใจกับความเสียหายที่เกิดขึ้น ภายหลังได้มีการตรวจวิเคราะห์พบว่าเกิดจากการสั่นไหวที่รุนแรงและคลื่นสะท้อนแผ่นดินไหวที่ลึกประมาณ 24 กิโลเมตร และเกิดจากพื้นผิวโลกที่ไม่ราบเรียบเสมอกัน และแผ่นดินไหวครั้งนี้ได้มีการคาดการถึงตัวเลขความเสียหายออกมาประมาณ 6-13 พันล้านดอลลาร์สหรัฐ มันกลายมาเป็นความเสียหายสูงที่สุดจากเหตุภัยพิบัติของประวัติศาสตร์สหรัฐฯ มันเป็นเหตุแผ่นดินไหวที่รุนแรงและใหญ่ที่สุดที่เกิดกับรอยเลื่อนแซนแอนเดรอัสนับตั้งแต่เหตุการณ์แผ่นดินไหวครั้งรุนแรงเมื่อปี ค.ศ. 2449 ภายหลังเหตุการณ์แผ่นดินไหวครั้งนี้มีเงินช่วยเหลือหลั่งไหลมาช่วยบรรเทาทุกข์จำนวนมากและประธานาธิบดีจอร์จ ดับเบิล ยู บุช ลงนามในการให้เงินช่วยเหลือกว่า 3.45 พันล้านดอลลาร์สหรัฐ และสิ่งของบรรเทาทุกข์ให้กับรัฐแคลิฟอร์เนีย
แผ่นแอนตาร์กติก

| แผ่นแอนตาร์กติก |
| --- | --- |

ประเภท: แผ่นหลัก
พื้นที่โดยประมาณ: 60,900,000 กม.2
การเคลื่อนตัว1: ใต้-ตะวันตก
อัตราเร็ว1: 12–14 มม./ปี
ลักษณะภูมิศาสตร์: ทวีปแอนตาร์กติกา, ที่ราบสูงเกร์กือเลน, มหาสมุทรใต้
1โดยเทียบกับแผ่นแอฟริกา
แผ่นแอนตาร์กติกา (อังกฤษ: Antarctic Plate) เป็นแผ่นธรณีแปรสัณฐานขนาดใหญ่ที่ประกอบด้วยทวีปแอนตาร์กติก และหมู่เกาะห่างไกลในมหาสมุทรใต้และมหาสมุทรอื่นโดยรอบ หลังจากการแตกออกของมหาทวีปกอนด์วานา (ส่วนใต้ของมหาทวีปแพนเจีย) แผ่นแอนตาร์กติกาเริ่มเคลื่อนทวีปแอนตาร์กติกาไปทางใต้จนถึงตำแหน่งปัจจุบันที่อยู่ห่างไกล เป็นผลให้เกิดการพัฒนาภูมิอากาศแบบหนาวเย็นมากขึ้นบนทวีป ตัวแผ่นนั้นถูกล้อมรอบด้วยระบบเทือกเขากลางมหาสมุทรเกือบทั้งหมด โดยมีแผ่นเปลือกโลกที่อยู่ติดกัน ได้แก่ แผ่นนัซกา แผ่นอเมริกาใต้ แผ่นแอฟริกา แผ่นโซมาเลีย แผ่นอินโด-ออสเตรเลีย แผ่นแปซิฟิก และส่วนที่มีขอบเขตเป็นรอยเลื่อนผ่านกันนั่นคิอแผ่นสโกเชีย
แผ่นแอนตาร์กติกามีพื้นที่ประมาณ 60,900,000 ตารางกิโลเมตร นับเป็นแผ่นเปลือกโลกที่มีขนาดใหญ่เป็นอันดับที่ห้าของโลก
มีการประมาณกันว่าแผ่นแอนตาร์กติกามีการเคลื่อนตัวไปเข้าหามหาสมุทรแอตแลนติกอย่างน้อย 1 เซนติเมตรต่อปี
การมุดตัวลงใต้แผ่นอเมริกาใต้

แผ่นแอนตาร์กติกาเริ่มมุดตัวลงใต้แผ่นอเมริกาใต้เมื่อ 14 ล้านปีก่อนในสมัยไมโอซีน ในตอนแรกการมุดตัวนั้นเกิดขึ้นที่ปลายทางใต้สุดของปาตาโกเนียเท่านั้น ซึ่งหมายถึงว่าสามแยกชิลีนั้นอยู่ใกล้กับช่องแคบมาเจลลัน จากการที่ส่วนใต้ของแผ่นนัซกาและเทือกเขากลางมหาสมุทรชิลีถูกกลืนไปโดยการมุดตัวและพื้นที่ตอนเหนือของแผ่นแอนตาร์กติกายิ่งมุดตัวลงไปใต้ปาตาโกเนียมากขึ้น ทำให้สามแยกชิลีปัจจุบันนั้นขยับไปอยู่ทางด้านหน้าของคาบสมุทรไตเตาที่ตำแหน่ง 46°15' S การมุดตัวนี้ถือเป็นการยกปาตาโกเนียให้สูงขึ้น เนื่องจากการมุดตัวนั้นได้ลดการไหลกดลงอย่างรุนแรง (vigorous down-dragging flow) ก่อนหน้านี้ในเนื้อโลกที่เกิดจากการมุดตัวลงของแผ่นนัซกาใต้ปาตาโกเนีย ภูมิลักษณ์พลวัตที่เกิดจากการยกตัวสูงขึ้นของแผ่นเปลือกโลกนี้คือการยกตัวขึ้นของตะพักทะเลอายุยุคควอเทอร์นารี และชายหาดทั่วชายฝั่งมหาสมุทรแอตแลนติกของปาตาโกเนีย
แผ่นดิน

เกาะอัมสเตอร์ดัม (ประเทศฝรั่งเศส)
ทวีปแอนตาร์กติกา (ระบบสนธิสัญญาแอนตาร์กติก)
แอนตาร์กติกาตะวันออก
เทือกเขาทรานส์แอนตาร์กติก
แอนตาร์กติกาตะวันตก
คาบสมุทรแอนตาร์กติก
หมู่เกาะโครเซต (ประเทศฝรั่งเศส)
เกาะเฮิร์ดและหมู่เกาะแม็กโดนัล (ประเทศออสเตรเลีย)
เกาะเฮิร์ด
หมู่เกาะแม็กโดนัล
หมู่เกาะเกร์กือเลน (ประเทศฝรั่งเศส)
เกาะปีเตอร์ที่ 1 (ระบบสนธิสัญญาแอนตาร์กติก)
หมู่เกาะพรินซ์เอดเวิร์ด (ประเทศแอฟริกาใต้)
เกาะแซ็งปอล (ประเทศฝรั่งเศส)
หมู่เกาะเซาท์ออร์กนีย์ (ระบบสนธิสัญญาแอนตาร์กติก)
หมู่เกาะเซาท์เชตแลนด์ (ระบบสนธิสัญญาแอนตาร์กติก)
แผ่นเชตแลนด์
แผ่นพม่า

| แผ่นพม่า |
| --- | --- |

ประเภท: แผ่นรอง
พื้นที่โดยประมาณ: 1,100,000 กม.2
การเคลื่อนตัว1: ทิศเหนือ
อัตราเร็ว1: 46 มม./ปี
ลักษณะภูมิศาสตร์: ทะเลอันดามัน
1โดยเทียบกับแผ่นแอฟริกา
แผ่นพม่า มีขอบเขตล้อมรอบด้วยแผ่นอินเดีย (ร่องลึกซุนดา) และแผ่นซุนดา (ตามทะเลอันดามัน)
แผ่นพม่า (อังกฤษ: Burma Plate) เป็นแผ่นธรณีแปรสัณฐานขนาดเล็กในเอเชียตะวันออกเฉียงใต้ บางครั้งถูกพิจารณาเป็นส่วนหนึ่งของแผ่นยูเรเชียที่มีขนาดใหญ่กว่า โดยหมู่เกาะอันดามัน หมู่เกาะนิโคบาร์ และเกาะสุมาตราตะวันตกเฉียงเหนือตั้งอยู่บนแผ่นนี้ หมู่เกาะรูปโค้งนี้เป็นตัวแบ่งทะเลอันดามันออกจากมหาสมุทรอินเดียทางตะวันตก
ทางตะวันออกของแผ่นนี้เป็นแผ่นซุนดา ซึ่งถูกแยกด้วยแนวแผ่นเปลือกโลกตามรอยเลื่อนแปรสภาพ ที่ทอดตัวไปตามแนวเหนือใต้ตามทะเลอันดามัน ขอบเขตนี้อยู่ระหว่างแผ่นพม่าและแผ่นซุนดาซึ่งเป็นการขยายตัวของพื้นมหาสมุทรบริเวณขอบ ซึ่งนำไปสู่ช่องเปิดในทะเลอันดามัน (จากทางใต้) โดยการ "ดัน" หมู่เกาะรูปโค้งอันดามัน-นิโคบาร์-สุมาตราออกจากแผ่นดินใหญ่ของเอเชีย ซึ่งเป็นกระบวนการที่เริ่มต้นอย่างจริงจังเมื่อประมาณ 4 ล้านปีก่อน
ทางตะวันตกเป็นแผ่นอินเดียที่มีขนาดใหญ่กว่า ซึ่งมุดตัวลงทางตะวันตกของแผ่นพม่า เขตมุดตัวที่กว้างขวางนี้เกิดเป็นร่องลึกซุนดา
ประวัติแผ่นธรณี

ในแบบจำลองการแปรสัณฐานของเปลือกโลกที่สร้างขึ้นใหม่ของพื้นที่นี้ การเคลื่อนที่ไปทางเหนือโดยทั่วไปของแผ่นอินโด-ออสเตรเลียเป็นผลให้มันเกิดการชนกันอย่างสำคัญกับทวีปยูเรเชีย ซึ่งเริ่มต้นขึ้นในระหว่างสมัยอีโอซีน ประมาณ 50-55 ล้านปีก่อน การชนกันนี้ทำให้ทวีปเอเชียเริ่มมีการก่อเทือกเขาขึ้น ซึ่งกลายเป็นเทือกเขาหิมาลัย เช่นเดียวกับการแตกของแผ่นอินโด-ออสเตรเลียเป็นแผ่นอินเดีย, แผ่นออสเตรเลีย และอาจรวมไปถึงแผ่นคาปริคอร์นในปัจจุบัน
เมื่อแผ่นอินเดียเลื่อนไปทางเหนือในอัตราเร็วมากโดยเฉลี่ย 16 ซม./ปี และหมุนทวนเข็มนาฬิกา ผลจากการเคลื่อนไหวและหมุนนี้ ทำให้เกิดการมุดตัวลงไปตามแผ่นทางตะวันออก (ภูมิภาคพม่า-อันดามัน-มลายู) โดยยูเรเซียนั้นอยู่ในมุมเฉียง
แรงแปรสภาพตามหน้าประทะการหมุดตัวนี้เริ่มเปลี่ยนเส้นทางให้โค้งซุนดาเคลื่อนไปตามเข็มนาฬิกา ในช่วงปลายสมัยโอลิโกซีน (ประมาณ 32 ล้านปีก่อน) โดยทำให้รอยเลื่อนได้รับการพัฒนาขึ้นและแผ่นพม่าและแผ่นซุนดาเริ่ม "แยกออก" จากแผ่นยูเรเซียที่ใหญ่กว่า
หลังจากการเกิดชุดของรอยเลื่อนแปรสภาพที่เพิ่มขึ้น และมีการมุดตัวอย่างต่อเนื่องของแผ่นดินเดียใต้แผ่นพม่า จึงพบการก่อตัวขึ้นของแอ่งโค้งด้านหลังของแอ่งขอบและการขยายตัวของพื้นมหาสมุทรซึ่งจะกลายเป็นทะเลอันดามัน โดยกระบวนการนี้เกิดขึ้นในช่วงกลางสมัยไพลโอซีน (3-4 ล้านปีก่อน)
กิจกรรมการแปรสัณฐานล่าสุด

วันที่ 26 ธันวาคม พ.ศ. 2547 ส่วนขนาดใหญ่ของขอบเขตระหว่างแผ่นพม่าและแผ่นอินเดียเกิดการไถล ทำให้เกิดเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 ขึ้น แผ่นดินไหวเมกะทรัสต์นี้มีการประมาณขนาดโมเมนต์ที่ 9.1–9.3 Mw มากกว่า 1,600 กม. ของขอบเขตเกิดการเลื่อนย้อนมุมต่ำและเลื่อนไป 5 เมตรในทางแนวตั้ง และ 11 เมตรในทางแนวนอน การยกตัวอย่างรวดเร็วของพื้นทะเลในเวลาสั้น ๆ (เจ็ดนาที) นี้ เกิดเป็นสึนามิขนาดใหญ่ซึ่งทำให้มีผู้เสียชีวิตประมาณ 229,800 คนตามแนวชายฝั่งของมหาสมุทรอินเดีย
การค้นคว้าเพิ่มเติม

Curray, JR. "2002 Chapman Conference on Continent – Ocean Interactions within the East Asian Marginal Seas" (PDF). Tectonics and History of the Andaman Sea Region (abstract). คลังข้อมูลเก่าเก็บจากแหล่งเดิม (PDF)เมื่อ 2005-03-23. สืบค้นเมื่อ September 8, 2005. pdf
Paul, J., Burgmann, R., Gaur, V. K., Bilham, R. Larson, K. M., Ananda, M. B., Jade, S., Mukal, M., Anupama, T. S.. Satyal, G., Kumar, D. 2001 The motion and active deformation of India. Geophys. Res. Lett. Vol. 28, No. 04, 647–651 2001.
| ด ค กการแปรสัณฐานแผ่นธรณีภาค |
| --- | --- | --- |
| แผ่นหลัก |  แปซิฟิก  ยูเรเชีย  อเมริกาใต้  อเมริกาเหนือ  อินเดีย-ออสเตรเลีย ออสเตรเลีย  อินเดีย  แอนตาร์กติก  แอฟริกา  |  |
| แผ่นรอง |  โกโกส  แคริบเบียน  แคโรไลน์  ซุนดา  โซมาเลีย  ทะเลฟิลิปปิน  นัซกา  นิวเฮบริดีส  แยงซี  พม่า  สโกเชีย  อาระเบีย  อามูร์  โอค็อตสค์  อินเดีย  ฮวนเดฟูกา  |  |
| แผ่นขนาดเล็ก |  กรีนแลนด์  กอร์ดา  กาลาปาโกส  กาลาปาโกสเหนือ  โกนาเว  โกยบา  คอนเวย์รีฟ  เคอร์เกิน  เคอร์แมเดก  แคปริคอร์น  เชตแลนด์  ซังงีเฮ  เซเชลส์  เซาท์แซนด์วิช  ตองงา  ติมอร์  ติสซา  ทะเลโซโลมอน  ทะเลบันดา  ทะเลโมลุกกะ  ทะเลอีเจียน  นีอูอาโฟโออู  นูเบียน  บริเวณพัฒนาการของแนวเคลื่อนไหวฟิลิปปิน  บัลโมรอลรีฟ  บิสมาร์กใต้  บิสมาร์กเหนือ  เบิร์ดเฮด  ปานามา  เปลโซ  ฟูตูนา  มัลเปโล  มาดากัสการ์  มานูส  มาเรียนา  มาโอเค  ริเบรา  วูดลาร์ก  อะเดรียติก  อานาโตเลีย  อิหร่าน  อีสเตอร์  เอ็กซ์พลอเรอร์  แอนดีสเหนือ  โอกินาวะ  ไอบีเรีย  ฮวนเฟอร์นันเดซ  ฮัลมาเฮรา  |  |
| แผ่นโบราณ |  กูลา  ชาร์คอต  ซิมเมเรีย  บอลติก  เบลลิงชัวเซน  ฟีนิกซ์  แฟเรลลอน  มัลบินัส  โมอา  ลาซา  อิซานางิ  อินซูลาร์  อินเตอร์มอนเทน  |  |
  รายชื่อ   หมวดหมู่   คอมมอนส์ 
ร่องลึกและโค้งซุนดาตะวันตกแสดงการแปรสัณฐานและกิจกรรมของแผ่นดินไหว
แยก อตก. 3

| --- | --- |
ชื่ออักษรไทย: อตก. 3
ชื่ออักษรโรมัน: Otoko 3
ที่ตั้ง: ตำบลตลาดขวัญ อำเภอเมืองนนทบุรี จังหวัดนนทบุรี
ทิศทางการจราจร
↑: ถนนเลี่ยงเมืองนนทบุรี » ถนนนนทบุรี 1
→: ถนนเลี่ยงเมื่องนนทบุรี-สนามบินน้ำ » ถนนรัตนาธิเบศร์
↓: ถนนเลี่ยงเมืองนนทบุรี » ถนนประชาราษฎร์
แยก อตก. 3 (อังกฤษ: Otoko 3 Junction) หรือสามแยกเลี่ยงเมืองนนทบุรี เป็นสามแยกจุดตัดระหว่างถนนเลี่ยงเมืองนนทบุรี-สนามบินน้ำกับถนนเลี่ยงเมืองนนทบุรี ในเขตตำบลตลาดขวัญ อำเภอเมืองนนทบุรี จังหวัดนนทบุรี
รูปแบบของทางแยก

ถนนระดับดินทุกเส้นทาง
ถนนระดับดินเลี่ยงซ่ายผ่านตลอด
แหล่งข้อมูลอื่น

แผนที่และภาพถ่ายทางอากาศของ แยก อตก. 3
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°51′23″N 100°29′36″E﻿ / ﻿13.856268°N 100.493292°E﻿ / 13.856268; 100.493292
| ด ค กวงเวียน ทางแยก และชุมทางต่างระดับในจังหวัดนนทบุรี |
| --- | --- |
 ท่าน้ำนนทบุรี  ศรีพรสวรรค์  ติวานนท์  แคราย  พงษ์เพชร  รัตนาธิเบศร์  สะพานพระนั่งเกล้า  อตก. 3  สนามบินน้ำ  สามัคคี  สามัคคี-ประชาชื่น  คลองประปา  เมืองทอง 3  ห้าแยกปากเกร็ด  อัมพรไพศาล  สวนสมเด็จพระศรีนครินทร์  วงเวียนราชพฤกษ์  บางกรวย  วัดชลอ  การไฟฟ้าบางใหญ่  บางพลู  ไทรม้า  บางรักใหญ่  บางใหญ่ (ต่างระดับ)  บางบัวทอง  บางบัวทอง (ต่างระดับ) 
 รายชื่อ  กทม.  นนทบุรี  ปทุมธานี  สมุทรสาคร  สมุทรปราการ  นครปฐม
แผ่นอาระเบีย

| แผ่นอาระเบีย |
| --- | --- |

ประเภท: แผ่นรอง
พื้นที่โดยประมาณ: 5,000,000 กม2
การเคลื่อนตัว1: ทิศเหนือ
อัตราเร็ว1: 15–20 มม./ปี
ลักษณะภูมิศาสตร์: คาบสมุทรอาหรับ, ทะเลแดง, อ่าวเอเดน, อ่าวเปอร์เซีย, มหาสมุทรอินเดีย
1โดยเทียบกับแผ่นแอฟริกา
แผ่นอาระเบีย (อังกฤษ: Arabian Plate) เป็นแผ่นธรณีแปรสัณฐานขนาดเล็กที่อยู่ในซีกโลกเหนือด้านตะวันออก
แผ่นอาระเบียเป็นหนึ่งในสามแผ่นเปลือกโลก (แผ่นแอฟริกา แผ่นอาระเบีย และแผ่นอินเดีย) ที่มีการเคลื่อนที่ไปทางเหนือและชนกับแผ่นยูเรเชียในประวัติศาสตร์ธรณีวิทยาในปัจจุบัน ลักษณะนี้เป็นผลให้เกิดการรวมกันของชิ้นแผ่น และเกิดเทือกเขาที่ทอดตัวตามแนวตั้งแต่ทิศตะวันตก คือ เทือกเขาพิรินี ตั้งแต่ยุโรปใต้ไปจนถึงประเทศอิหร่าน เกิดเป็นภูเขาอัลโบร์ซและภูเขาซาโกรส ไปจนถึงเทือกเขาหิมาลัยและเทือกเขาในเอเชียตะวันออกเฉียงใต้
ขอบเขต

แผ่นอาระเบียประกอบด้วยคาบสมุทรอาหรับเป็นส่วนมาก ตัวแผ่นขยายไปด้านตะวันตกจนถึงคาบสมุทรไซนายและทะเลแดง และขยายไปทางเหนือจนถึงลิแวนต์ โดยมีขอบเขตดังต่อไปนี้
ทางทิศตะวันออกติดกับแผ่นอินเดียที่แนวรอยแตกโอเวน
ทางทิศใต้ติดกับแผ่นแอฟริกาไปทางฝั่งตะวันตก และติดกับแผ่นโซมาเลียและแผ่นอินเดียไปทางฝั่งตะวันออก
ทางทิศตะวันตกติดกับแนวรอยเลื่อนด้านข้างที่เป็นเขตของแผ่นแอฟริกา เรียกว่า การเคลื่อนผ่านทะเลเดดซี (DST) และเขตเคลื่อนที่แยกออกจากกันกับแผ่นแอฟริกา เรียกว่า รอยแตกทะเลแดง ซึ่งทอดตัวตามยาวในทะเลแดง
ทางทิศเหนือติดกับแนวลู่เข้าหากันของแผ่นอานาโตเลียและแผ่นยูเรเชีย
ประวัติ

แผ่นอาระเบียเคยเป็นส่วนหนึ่งของแผ่นแอฟริกาในระหว่างส่วนมากของบรมยุคฟาเนอโรโซอิก (มหายุคพาลีโอโซอิกถึงมหายุคซีโนโซอิก) จนถึงในสมัยโอลิโกซีนของมหายุคซีโนโซอิก การแตกในทะเลแดงเริ่มขึ้นในสมัยอีโอซีน แต่การแยกของแอฟริกาและอาหรับนั้นเกิดขึ้นเมื่อประมาณ 25 ล้านปีที่แล้วในสมัยโอลิโกซีน และตั้งแต่นั้นมา แผ่นอาระเบียก็ได้เคลื่อนตัวไปทางแผ่นยูเรเซียอย่างช้า ๆ ขณะที่ช่องเปิดในรอยแตกทะเลแดงนั้นนำไปสู่การเกิดขึ้นของกิจกรรมภูเขาไฟอย่างกว้างขวาง มีภูเขาไฟขนาดใหญ่ในพื้นที่ เรียกว่า โอล์เดอร์ฮาร์รัต (Older Harrats) เช่น ภูเขาไฟฮาร์รัตไคฮ์ยบาร์ และภูเขาไฟฮาร์รัตราฮัต ครอบคลุมพื้นที่ขนาดใหญ่ของแผ่นอาระเบียด้านตะวันตก กิจกรรมภูเขาไฟบางแห่งยังคงดำเนินอยู่อย่างต่อเนื่อง โดยเฉพาะบริเวณโดยรอบเมืองอัลมะดีนะฮ์ และมีการปะทุของภูเขาไฟอย่างสม่ำเสมอภายในทะเลแดง
การชนระหว่างแผ่นอาระเบียและแผ่นยูเรเซียกำลังผลักดันภูเขาซาโกรสในประเทศอิหร่านขึ้น และเนื่องจากการชนกันของแผ่นทั้งสอง ทำให้เมืองหลายเมืองกำลังตกอยู่ในอันตราย เช่น เมืองในภาคตะวันออกเฉียงใต้ของประเทศตุรกี (ซึ่งอยู่บนแผ่นอาระเบีย) โดยอันตรายนั้นประกอบไปด้วยแผ่นดินไหว สึนามิ และภูเขาไฟ
ประเทศ

ประเทศที่ตั้งอยู่บนแผ่นอาระเบีย ประกอบด้วย บางส่วนของประเทศอิรัก, ลิแวนต์ (ภาคตะวันออกของประเทศเลบานอน ประเทศซีเรีย และประเทศจอร์แดน) ทั้งหมดของคาบสมุทรอาหรับ (ประเทศซาอุดีอาระเบีย สหรัฐอาหรับเอมิเรตส์ ประเทศโอมาน ประเทศกาตาร์ ประเทศบาห์เรน ประเทศคูเวต ประเทศเยเมน) และประเทศจิบูตีของจะงอยแอฟริกา
แผ่นยูเรเซีย, แผ่นอานาโตเลีย และแผ่นอาระเบีย (บริเวณสีม่วง)
แยกคลองประปา

| --- | --- |
ชื่ออักษรไทย: คลองประปา
ชื่ออักษรโรมัน: Khlong Prapa
รหัสทางแยก: 358 (กทม.)
ที่ตั้ง: ตำบลบางตลาดและตำบลคลองเกลือ อำเภอปากเกร็ด จังหวัดนนทบุรีและแขวงทุ่งสองห้อง เขตหลักสี่ กรุงเทพมหานคร
ทิศทางการจราจร
↑: ถนนประชาชื่น » ศรีสมาน
→: ถนนแจ้งวัฒนะ » หลักสี่
↓: ถนนประชาชื่น » พงษ์เพชร
←: ถนนแจ้งวัฒนะ » ปากเกร็ด
แยกคลองประปา (อังกฤษ: Khlong Prapa Intersection) เป็นสี่แยกจุดตัดถนนแจ้งวัฒนะกับถนนประชาชื่น ในเขตตำบลบางตลาดและตำบลคลองเกลือ อำเภอปากเกร็ด จังหวัดนนทบุรีและแขวงทุ่งสองห้อง เขตหลักสี่ กรุงเทพมหานคร
รูปแบบของทางแยก

สะพานข้ามทางแยกในแนวถนนแจ้งวัฒนะ
ถนนระดับดินของถนนประชาชื่นและถนนเลียบคลองประปา
ถนนระดับดินผ่านตลอดของถนนแจ้งวัฒนะ
ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
รถที่มาจากถนนประชาชื่น หากต้องการตรงไป ให้เลี้ยวซ้าย กลับรถ แล้วจึงเลี้ยวซ้ายเข้าถนนอีกฝั่ง
รถที่มาจากถนนแจ้งวัฒนะและถนนประชาชื่น หากต้องการเลี้ยวขวา ให้เลี้ยวซ้ายและกลับรถ
ในอดีต แยกคลองประปาใช้ไฟสัญญาณจราจรควบคุมรถที่จะเลี้ยวขวาและตรงไป แต่เนื่องจากการจราจรติดขัด และถนนประชาชื่นมีผู้ใช้น้อยมากเมื่อเทียบกับถนนแจ้งวัฒนะ จึงเปลี่ยนการจัดการจราจรเป็นลักษณะนี้จนปัจจุบัน
แหล่งข้อมูลอื่น

แผนที่และภาพถ่ายทางอากาศของ แยกคลองประปา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°53′43″N 100°33′15″E﻿ / ﻿13.895317°N 100.554267°E﻿ / 13.895317; 100.554267
| ด ค กวงเวียน ทางแยก และชุมทางต่างระดับในจังหวัดนนทบุรี |
| --- | --- |
 ท่าน้ำนนทบุรี  ศรีพรสวรรค์  ติวานนท์  แคราย  พงษ์เพชร  รัตนาธิเบศร์  สะพานพระนั่งเกล้า  อตก. 3  สนามบินน้ำ  สามัคคี  สามัคคี-ประชาชื่น  คลองประปา  เมืองทอง 3  ห้าแยกปากเกร็ด  อัมพรไพศาล  สวนสมเด็จพระศรีนครินทร์  วงเวียนราชพฤกษ์  บางกรวย  วัดชลอ  การไฟฟ้าบางใหญ่  บางพลู  ไทรม้า  บางรักใหญ่  บางใหญ่ (ต่างระดับ)  บางบัวทอง  บางบัวทอง (ต่างระดับ) 
 รายชื่อ  กทม.  นนทบุรี  ปทุมธานี  สมุทรสาคร  สมุทรปราการ  นครปฐม